Lav et referat af nedenstående tekst:

Tekst:
En 39-årig mand begik natten imellem tirsdag og onsdag rambuktyveri hos Surf og Ski Outlet på Vestreå i Aalborg Politiet fik en anmeldelse om, at en tyv havde kørt en bil igennem facaden hos Surf og Ski Outlet, og var i gang med at stjæle varer. Tyven kørte fra stedet, men blev kort efter spottet af en patruljevogn på Jyllandsgade, da han kom kørende med alt for høj fart. Politibilen satte efter ham, og jagtede ham ind af Kjellerupsgade, hen ad Fynsgade og imod Vejgaard Bymidte. Her havde en anden patruljevogn imidlertid blokeret vejen for tyven, og det resulterede i, at tyven kørte frontalt ind i den parkerede politibil med ca. 50-60 km. i timen. Den ene af betjentene, der sad i politibilen, kom til skade med ryggen ved sammenstødet. Patruljevognen blev totalskadet. Politiet anholdte rambuktyven, og fandt tyvekoster fra Surf og Ski Outlet i bilen. Den 39-årige mand var i forvejen kendt af politiet. Han var påvirket af narko, da han blev anholdt.

Referat:
Efter en biljagt i nat kørte en rambuktyv fra Aalborg frontalt ind i en politibil. En betjent kom til skade ved sammenstødet.